b'\n_START_ARTICLE_\nJedrsko oro\xc5\xbeje\n_START_PARAGRAPH_\nJedrsko oro\xc5\xbeje je vsako oro\xc5\xbeje, ki izrablja jedrske reakcije cepitve jedra (fizije) in/ali jedrskega zlivanja (fuzije) kot poglaviten vir uni\xc4\x8devalne sile._NEWLINE_Vsako jedrsko oro\xc5\xbeje je ob\xc4\x8dutno mo\xc4\x8dnej\xc5\xa1e od najve\xc4\x8djih konvencionalnih eksplozivov in eno tako oro\xc5\xbeje je zmo\xc5\xbeno uni\xc4\x8diti celotno mesto.\n_START_SECTION_\nUporaba\n_START_PARAGRAPH_\nV zgodovini vojskovanja je bilo jedrsko oro\xc5\xbeje uporabljeno dvakrat v boju; obakrat v zadnjih dnevih druge svetovne vojne. Prvi\xc4\x8d je bilo jedrsko oro\xc5\xbeje uporabljeno 6. avgusta 1945, ko je ZDA odvrgla uransko napravo De\xc4\x8dek (little boy), ki je imela ru\xc5\xa1ilno mo\xc4\x8d ocenjeno med 14-17 kiloton TNT-ja na japonsko mesto Hiro\xc5\xa1ima. Tri dni kasneje je ZDA odvrgla plutonijevo napravo Debeluh (fat man) na Nagasaki, z ru\xc5\xa1ilno mo\xc4\x8djo 21 kiloton TNT-ja, a, zaradi slabih vremenskih pogojev (gosta megla) zadetek ni bil tako natan\xc4\x8den.\n_START_SECTION_\nPosledice\n_START_PARAGRAPH_\nObe napravi sta povzro\xc4\x8dili takoj\xc5\xa1njo smrt skoraj 120.000 ljudi (ve\xc4\x8dinoma civilistov), vsaj dvakrat toliko pa je umrlo \xc4\x8dez nekaj \xc4\x8dasa. Uporaba le-teh je povzro\xc4\x8dila me\xc5\xa1ane odzive: nekateri so kritizirali in obsojali ta dejanja mno\xc5\xbei\xc4\x8dnih pobojev, medtem ko so drugi trdili, da bi druga\xc4\x8de bile \xc5\xbertve na obeh straneh \xc5\xa1e vi\xc5\xa1je, \xc4\x8de ne bi odvrgli obeh naprav (glej jedrsko bombardiranje Hiro\xc5\xa1ime in Nagasakija za polno razpravo).\n_START_SECTION_\nRekord\n_START_PARAGRAPH_\nNajve\xc4\x8dja atomska bomba, ki je bila kadarkoli odvr\xc5\xbeena, se je imenovala Carska bomba (Tsar bomba) in so jo izdelali Rusi, tehtala je rekordnih 27 ton, dolga je bila 8 metrov in njen premer je bil 2 metra, ru\xc5\xa1ilna mo\xc4\x8d pa je dosegla 50000 kiloton TNT-ja ali 50 megaton TNT-ja, sicer namerno zmanj\xc5\xa1ana iz 100 megaton, da so zmanj\xc5\xa1ali radioaktvino sevanje . Odvrgli so jo leta 1961 na otoku Nova Zemlja v Severnem morju. Njen ru\xc5\xa1ilni sunek je v nekaj sekundah trikrat obkro\xc5\xbeil svet. \xc5\xbdrtev naj ne bi bilo.'